נמניה וידיץ'

נמניה וידיץ' (בסרבית: Немања Видић; נולד ב-21 באוקטובר 1981) הוא כדורגלן עבר סרבי ששיחק בעמדת הבלם.

נעורים
נמניה נולד בטיבוטו, שבסרביה. אביו, דרגוליוב עבד במפעל ואמו עבדה כבנקאית. בגיל שבע החל לשחק עם אחיו הגדול בקבוצת ג'דינסטוו ובגיל 12 עבר לקבוצת סלובודה.

קריירה

 הכוכב האדום בלגרד 
לפני יום הולדתו ה-15 חתם בקבוצת הנוער של קבוצת הכוכב האדום בלגרד.

את הקריירה הבוגרת שלו החל בשנת 2000, בחוזה השאלה לעונה אחת בספרטק סובוטיצה. הוא חזר לכוכב האדום לאחר סיום ההשאלה, ושיחק בקבוצה במסגרת ליגת העל היוגוסלבית.

בשלוש שנים כקפטן כבש 12 שערים ב-67 משחקים, וסיים את דרכו בכוכב האדום בזכייה בדאבל.

 ספרטק מוסקבה 
ביולי 2004 עבר לקבוצה הרוסית ספרטק מוסקבה תמורת שישה מיליון אירו.

 מנצ'סטר יונייטד 
ב-5 בינואר 2006 חתם במנצ'סטר יונייטד תמורת סכום של 7.2 מיליון ליש"ט.

וידיץ' ערך את הופעת הבכורה שלו כמחליף בדקות האחרונות בגביע הליגה נגד בלקברן רוברס ב-25 בינואר 2006.

בעונת  שיחק כשחקן הרכב במקומו של ווס בראון שנפצע במהלך העונה. את שערו הראשון כבש במשחק נגד וויגאן אתלטיק שהסתיים בניצחון בתוצאה 1–3.

ב-31 במרץ 2007, במהלך משחק נגד בלקברן רוברס, שבר עצם בחזה, אך הצליח להתאושש מהפציעה בזמן ולשחק מול מילאן במשחק הגומלין בליגת האלופות באיטליה, בו יונייטד הודחה מהמשך הטורניר לאחר הפסד בתוצאה 0–3 ו-3–5 בסיכום שני המשחקים. יומיים לאחר אותו משחק עזר ליונייטד לנצח בתוצאה 0–1 את היריבה העירונית מנצ'סטר סיטי, ולהבטיח את האליפות כאשר יום למחרת סיימה צ'לסי בתיקו את משחקה מול ארסנל.

וידיץ' נחשב אז לאחד הבלמים הטובים בפרמייר ליג ובאירופה. הוא היה פופולרי ומוערך בשל יכולת הנגיחה שלו, כוחו ונכונותו לסכן את בריאותו עבור הקבוצה, ולכן הוערך בקרב אוהדי מנצ'סטר יונייטד. הוא נבחר לאחד מאחד עשר השחקנים בהרכב העונה לשנת 2007 כשליונייטד יש שבעה נציגים (כולל וידיץ').

ב-21 בנובמבר 2013 האריך את חוזהו במנצ'סטר יונייטד בשנה נוספת.

 אינטר מילאנו 
בתחילת עונת  עבר לאינטר מילאנו מהסרייה א'. בתחילת תקופתו הוא מיעט לשחק תחת המאמן וולטר מצארי, אך לאחר שהאחרון פוטר מתפקידו ורוברטו מאנצ'יני שב למועדון, חזר וידיץ' לשחק.

באמצע עונת  שוחרר מאינטר וב-29 בינואר הודיע על פרישה ממשחק.

נבחרת סרביה
וידיץ' היה אחד מ"ארבעת המופלאים" לצד מלאדן קראסטיץ', איביצה דרגוטינוביץ', וגורן גברנצ'יץ'. ביחד הם הרכיבו מרכז הגנה שספג רק שער אחד בעשרה משחקים במסגרת משחקי קדם מונדיאל 2006. הוא החמיץ את משחקה הראשון של סרביה במונדיאל בשל כרטיס אדום שספג במשחקה האחרון של סרביה במוקדמות נגד בוסניה. ב-12 ביוני 2006 נפצע ברצועות הברך, והחמיץ גם את שאר משחקי הגביע העולמי.

וידיץ' זומן לסגל נבחרת סרביה למונדיאל 2010 ונכלל בהרכב בכל משחקי שלב הבתים.

 חיים אישיים 
ב-15 ביולי 2006 נישא לחברתו אנה איבנוביץ'. לזוג יש שני ילדים.

תארים קבוצתיים
עם הכוכב האדום בלגרד
אליפות ליגת העל הסרבית: 2003/2004
הגביע היוגוסלבי: 2001/2002, 2003/2004

עם מנצ'סטר יונייטד
אליפות הפרמייר ליג: , , , , 
גביע הפוטבול ליג: , , 
מגן הקהילה: 2007, 2008, 2010, 2011, 2013
ליגת האלופות: 
אליפות העולם לקבוצות: 2008

תארים אישיים
2007/2008: בלם העונה בליגה האנגלית

קישורים חיצוניים



 נמניה וידיץ'

הערות שוליים

קטגוריה:כדורגלנים סרבים
קטגוריה:בלמי כדורגל סרבים
קטגוריה:אוז'יצה: כדורגלנים
קטגוריה:כדורגלני הכוכב האדום בלגרד
קטגוריה:כדורגלני ספרטק סובוטיצה
קטגוריה:כדורגלני ספרטק מוסקבה
קטגוריה:כדורגלני מנצ'סטר יונייטד
קטגוריה:כדורגלני אינטר מילאנו
קטגוריה:כדורגלני נבחרת סרביה
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:סרבים שנולדו ב-1981